
  Toya yollanmaq  
 
 Müəllif: Rukmini Banerji 
 
 İllüstrator: Santoş Pujari (Santosh Pujari) 
 
 Mənim kiçik dayım ailə qurur. 
 
 
 Toy kənddə olacaq.
 
 
 Biz hamımız toya gedirik. 
 
 Biz kəndə qatarla gedirik. 
 
 
 
 
 
 Stansiyaya ən birinci biz çatdıq. 
 
 
 Atam, anam, qardaşım və mən. 
 
 
 
 
 
 Bizim bir böyük və iki balaca çantamız var.
 
 
 Həm də qırmızı su qabımız var. 
 
 
 
 
 
 Qatar hələ peronda deyil.
 
 
 Yavaş-yavaş çoxlu insan gəlir.
 
 
 Onlar hamısı qatarı gözləyir. 
 
 Ailənin digər üzvləri haradadır? 
 
 Orada! Mən babamı görürəm. 
 
 O, yavaş-yavaş addımlayır. 
 
 O, bizi axtarır. 
 
 Nənəm də onun arxasınca gəlir. 
 
 Mən susamışam. Soyuq su ala bilərəm? 
 
 
 Qardaşım acdır. O, çipsi yemək istəyir. 
 
 
 
 'Gözlə, - anam deyir, - Biz hələ qatara belə minməmişik. Əgər acsansa, məndə şirniyyat var. Əgər susamısansa, məndə su var. Amma qatar gələnə qədər gözlə'. 
 
 
 
 Babamın çox kiçik çantası var. 
 
 Onun həm də əsası var.
 
 
 Nənəmin çantası isə böyükdür. 
 
 Məncə onun içində çoxlu, dadlı yeməli şeylər var. 
 
 Mənim kök xalam da gəldi. Onun arıq əri də buradadır. 
 
 
 Onların çamadanı paltarla doludur. Onlar ikisi də geyinib-kecinməyi xoşlayır. 
 
 Bura çox səs-küylüdür. Qatar gəlir. Qatar gəlir! 
 
 
 Hər kəs qatara minməyə çalışır. Evlənməyə hazırlaşan gənc haradadır? Biz hamımız hazırıq. Bəs o harada qalıb? 
 
 Atam dayımı axtarmağa gedir. Mənim babam da onu axtarır. 
 
 Anam narahat görünür. Amma nənəm gülümsəyir. 
 
 'Budur, gəlir!' - nənəm səsləndi.
 
 
 Dayım bizə doğru qaçır. 'Çox üzr istəyirəm', - o, dedi. 
 
 Biz hamımız qatara minirik. Qatar peronu tərk edir. 

 Uşaqlar öz təcrübələrini başqalarıyla bölüşməyi həmişə xoşlayır. 'Toya yollanmaq' hekayəsi bir daha göstərir ki, bu təcrübələr nə qədər əyləncəli ola bilər. 
 
 Bu, Səviyyə 2 kitabı, tanış sözləri sərbəst və yeni sözləri kömək vasitəsiylə oxuyan uşaqlar üçündür. 

